שאלה: התחזקות והתמודדות עם נפילות: בס ד בתחילת השנה קיבלתי על עצמי להתחזק באמונה, בעבודת הw ובבניית האישיות שלי. הצלחתי להחזיק כשבוע שבועיים ואז נפלתי באינטרנט. קמתי, החזקתי שבוע שבועיים, ושוב נפלתי, וככה עד היום. אני רוצה מאוד לעשות את מה שקיבלתי על עצמי ולהתקרב לקב ה ולהתמיד בכך ולא ליפול, ובטח שלא באינטרנט. אשמח מאוד אם תוכלו לכוון אותי כיצד לעשות זאת (אם אפשר בבקשה בהתייחסות נפרדת לכל דבר). ובהערכה על מפעלכם הנפלא, נתנאל
תשובה: לק"י לך! עוד לפני שניגע בתשובה יש שני דברים חשובים להגיד. דבר ראשון, סליחה שהתעכבנו עם התשובה. ברור שכשנמצאים בהתמודדות כזו ומחכים לתשובה הזמן לפעמים נדמה שהזמן זוחל. דבר שני, שהוא חשוב לא פחות מהתשובה הוא שאני מצדיע לך! אחינו, הרצון הזה שבוער בך להתחזק באמונה, בעבודת ה  ובבניית האישיות זה דבר מדהים! זה דבר אדיר! כבר ברצון הזה יש התקרבות לקב"ה! ברור שיש עוד דרך לעשות כדי להוריד את זה למעשים אבל ההתקרבות קיימת כי בוער בך רצון לכך וזה דבר שאסור לך לתת לעצמך להגיע למקום של זלזול בזה. ב"ה אתה לא שם עכשיו ובעזהי"ת לא תגיד "טוב, זה רק רצון שאני לא מצליח להגשים". זה גם משהו שהאור החיים הקדוש כותב עליו "ומעתה יבחין אדם מה הוא עם קונו אם לבבו יתאוה ויחשוק בה  ובעבודתו הנה זה סימן כי ה  אהבו" (אור החיים - שמות, ל"ג, י"א). אבל, כידוע, לא מספיק רק לרצות משהו או רק לאהוב. צריך גם להראות את זה. איך מראים את זה? ובכן זה תלוי במה שכתבת - בהתקרבות אל ה  וגם בניתוק מכל מה שמוריד אותו ומפריע לנו בהתקרבות שלנו לה. איך מתקרבים לקב"ה? הרבה מהעצות שעוזרים להתמודדות עם הנפילות קשורות מאוד במשיכה כלפי מעלה. בקשירת קשר חזק יותר וגדול יותר עם הקב"ה. כמובן, זה גם עומד כדבר בפני עצמו. חלק מההתקרבות הכי מורגשת היא בתפלה ובלימוד תורה. בתפלה זה מתבטא בכוונה שלנו. הכוונה מגיעה הרבה פעמים מההכנה לתפלה שכוללת שני דברים. דבר ראשון, להבין מה אנחנו מתפללים. במובן הכי פשוט - פירוש התפלה. דבר שני, מה זה תפלה. ברור שזה שיח עם הקב"ה אבל זה דבר גדול ועמוק. אני ממליץ לך לקבוע חברותא עם חבר או משהו (במיוחד בקיץ, ועל זה נרחיב בהמשך בעזהי"ת) כדי ללמוד על מהות התפלה. עצם העיסוק בזה מרומם אותנו וגורם לנו להעמיק גם בהבנה של מה זה הרצון שלנו. אם תרצו הכוונה לספרים, בשמחה רבה. זה בנוגע להכנה לתפלה אבל כמובן היא מתבטאת אחרי זה בתפלה עצמה. ביכולת שלנו לשלוט על המחשבות שלנו. לדעת להתמודד עם עצמנו ולהיות  נעולים על מטרה, מטרה שאנחנו רוצים. אמנם זה לא המטרה של התפלה אבל זה משהו שקורה בתפלה שגם יכול לעזור בהתמודדויות שונות. לדעת לסנן מחשבות. לדעת לשלוט בעצמך. עד פה התפלה. יש גם חלק נוסף, הלימוד תורה. חלק מההתקרבות לקב"ה זה לדעת את הקב"ה על ידי הלימוד תורה, על ידי ההידבקות במידותיו. שזה בעצם אחד מהדברים שאתה רוצה. חלק מהלימוד תורה הוא באמת בעבודת המידות. יש כמה דרכים בהם אפשר לעבוד על עבודת המידות ולא משנה איזה דרך זו תהיה היא תכלול שני דברים. אחד, ללמוד על המידה. מה זה אומר למשל להיות בעל חסד או להיות עניו. בתוך זה ללמוד את הבנין הטוב שלו, דברים שצריך להיזהר מהם וגם לפעמים להרחיב ולדעת מה המידה ההופכית לה. דבר שני, זה דורש גם לעבוד על היישום של זה במקביל ללימוד ולחזרות בצורה שהיא בריאה לך. אישית, אני ממליץ לקחת מידה ולהתקדם בה. אתה לא חייב לחכות עד שתהיה בה שפיץ. כשאתה מרגיש שיסודות המידה נמצאים אצלך תמשיך לעבוד על עוד מידה ולהתקדם בשניהם ביחד. אחד בשיפור המידה והשני זה לעבוד על היסודות שלה. כשהתחלה, אולי תרצה ללמוד על ענווה, גבורה ועל חסד. אני מאמין שהמידות האלו יעזרו גם בהערכת ההתקדמות. זה שהחלטת להתחזק והחזקת שבוע שבועיים זה אדיר. זה חשוב! תבחר להתמקד בזה. אף אחד לא מושלם ולכל אחד יש את ההתמודדויות שלו. אבל בשביל למצוא כוחות להמשיך ולהתמודד ולעלות מעלה אז זה עוזר המון כששואבים כח מההסתכלות החיובית. כשרואים כמה החזקנו ומעריכים את זה, ועל ידי כך גם מאריכים את זה. כשיודעים מה זה אומר להיות גיבור ומה בונה אותו, וכן שנינו יודעים שזה לא הכח, אז תוכל לעשות היקש להתמודדות שלך איך לקחת את זה למקום שלך. ומה עם החסד? לבנות! אדם שהוא בעל חסד הוא אדם שמחפש ליצור. הוא מחפש לתת ומחפש לבנות משהו בעולם. הוא מבין שהקב"ה נתן לו כוחות כדי לקדם את העולם. ברור לי שהכוחות האלה נמצאים בך והם גם מחפשים דרך לפרוץ החוצה אלא שלפעמים הם לא יודעים איך ואז הם עלולים ויכולים לצאת החוצה בצורה לא טובה ולא בריאה. בעזהי"ת על ידי ההתעקמות בחסד אולי זה גם יעזור לנו לנתב את אותם כוחות שיצאו בצורה טובה. בצורה בריאה. בצורה שנכונה להם. זה אגב, קשור למה שכתבנו למעלה על החברותא עם חבר, במיוחד בקיץ. חלק מהפעמים מגיעים למצב כזה בגלל שיש הרבה כוחות ולא עושים עם זה משהו אז במובן מסוים מתבטלים. לא שיושבים בהכרח רגל על רגל. הרבה יותר קל להגיע למצב כזה בקיץ כשיש פחות מסגרת. לכן, כשבוחרים ליצור מסגרת שאנחנו רוצים בה וסביב משהו שאנחנו רוצים ללמוד זה משפיע על כל היום. בנוסף, יש עוד מישהו ששותף להתקדמות שלנו. עד פה נתנו כלים שנוגעים להתחזקות באמונה, בעבודת ה  ובבנין האישיות. מאמנם זה נראה שהכל זה לימודי ואיזה חשבון נפש. והאמת, זה ככה. אך דווקא כשמתחילים את זה בקיץ זה נותן לנו גם לעבוד על היכולת שלנו לשלוט בזמן שלנו ולהראות שאנחנו לא נגררים אחרי היצר אלא אנחנו אקטיביים ואנחנו פה. זה מעבר למה שכתבנו בענין התפלה. ומה עם הנפילות? אז קמים? הכלים האלה הם גם כלים שעוזרים בהתמודדות עם הנפילות, לכן גם השתדלנו להביא דוגמאות ועצות שיגעו גם בדברים שקושרים לנפילות. יש עוד כמה עצות שיכולות לעזור שכמובן גם בונות את ההתחזקות ואת האמונה. כחלק מעבודת המידות ועם כל התמודדות אנחנו משתדלים למפות את נקודות החוזק שלנו ואת נקודות התורפה. משתדלים לקחת את נקודות החוזק שיהיו מקור לחיזוק ויודעים מה נקודות התורפה כדי לדעת ממה להיזהר, איך להתכונן לקראת התמודדות וכמובן גם איך לחזק את עצמנו באותם נקודות. כך, אם אתה יכול למפות את החולשות שלך שמביאות אותך לנפילות תוכל גם לדעת הרבה יותר טוב איך להתמודד. למשל, בנפילה באינטרנט אני משער שאם תגביל את הזמן שלך על המחשב או אם יהיה איתך מישהו בחדר (שעושה דברים אחרים ולאו בהכרח בוהה במה שאתה עושה) ברור לי שזה יעזור. זו רק דוגמא ויש עוד עצות פרקטיות לצורת התכוננות להתמודדות אם תרצה. דוגמא נופת לצורת התכוננות היא התכוננות למקרה שבו ההכנה שלנו להתמודדות לא עזרה. ההכנה הזו היא תוכנית ב. תוכנית למה קורה אם כבר התחלקנו להחליק במדרון. מה עושים? מחפשים חבל שאפשר להחזיק בו ולטפס מיד למעלה. מה הכוונה? תחשוב על דברים שאתה יודע שלא משנה מה, ברגע שתחשוב עליהם הם יהיו הדברים שיעסיקו אותך. למשל, אם אתה מאלה שאוהבים לרוץ אז ברגע שאתה רואה שאתה מתחיל ליפול תפוס את עצמך וצא לריצה. תבריח את המחשבות. תעסיק את עצמך במשהו שתופס אותך יותר חזק. לזה קוראים להטיל עוגן. יש עוגן נוסף שהוא בעצם לקבל על עצמך קבלה כלשהי למקרה שאתה נופל. לפעמים זה גם נותן כח להתמודדות. אז אחינו היקר! מקווה שהדברים לא היו ארוכים מידיי ומקווים שהדברים יעזרו ויחזקו, גם אם קצת התעכבנו עם התשובה. אם תרצה לשאול או לברר על בהקשר הזה או בדברים אחרים, תרגיש חופשי. הרי בשביל מה יש חברים? הרבה הצלחה, נתנאל netanelweil gmail.com